title: 2007/585/ЕО: Решение на Съвета от 10 юли 2007 година относно подписването и временното прилагане на споразумението за научно и техническо сътрудничество между Европейската общност и държавата Израел

text:
               25.8.2007

               BG

               Официален вестник на Европейския съюз

               L 220/3

         РЕШЕНИЕ НА СЪВЕТА
   от 10 юли 2007 година
   относно подписването и временното прилагане на споразумението за научно и техническо сътрудничество между Европейската общност и държавата Израел
   (2007/585/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 170 във връзка с член 300, параграф 2, първа алинея, първо изречение от него,
   като взе предвид предложението на Комисията,
   като има предвид, че:

               (1)

               Комисията е договорила от името на Общността Споразумение за научно и техническо сътрудничество с държавата Израел, което предвижда и временно прилагане на подновеното споразумение от 1 януари 2007 г. Временното прилагане ще позволи на израелските предприятия да участват в първите покани за подаване на предложения в рамките на Седмата рамкова програма.

               (2)

               В резултат на преговорите беше изготвен проект на споразумение, парафиран на 15 февруари 2007 г. от упълномощени представители на двете страни.

               (3)

               Споразумението следва да бъде подписано и прилагано временно до приключване на процедурите за официалното му сключване,

         РЕШИ:
   Член 1
   От името на Общността се одобрява сключването на Споразумението за научно и техническо сътрудничество между Европейската общност, от една страна, и държавата Израел, от друга страна, както и Съвместната декларация, приложена към споразумението, в зависимост от сключването на посоченото споразумение.
   Текстът на споразумението е приложен към настоящото решение.
   Член 2
   Председателят на Съвета се оправомощава да посочи лице(лица), упълномощено(и) да подпише(ат) споразумението, ако бъде сключено на по-късна дата.
   Член 3
   Споразумението за научно и техническо сътрудничество между Европейската общност и държавата Израел се прилага временно.
   Член 4
   1.   Комисията приема позицията на Общността, която ще бъде възприета в изследователския комитет ЕО–Израел, създаден в съответствие с член 4 от споразумението, във връзка с решения съгласно раздел I.1 от приложение I към споразумението относно приложимостта в Израел на правилата за установяване на правните структури, създадени съгласно членове 169 и 171 от Договора за ЕО.
   2.   Комисията приема позицията на Общността, която да се приеме в Изследователския комитет ЕО–Израел, създаден в съответствие с член 4 от споразумението, във връзка с решенията съгласно член 4, параграф 2 от споразумението, които определят региони в Израел, отговарящи на условията да се ползват от изследователски дейности по Работната програма „Изследователски потенциал“ в рамките на специалната подпрограма „Възможности“.
   Член 5
   Решението се публикува в Официален вестник на Европейския съюз.

      Съставено в Брюксел на 10 юли 2007 година.

            За Съвета

            Председател

         F. TEIXEIRA DOS SANTOS

    ---documentbreak---

               25.8.2007

               BG

               Официален вестник на Европейския съюз

               L 220/5

         СПОРАЗУМЕНИЕ
   За научно и техническо сътрудничество между Европейската общност и държавата Израел
   ЕВРОПЕЙСКАТА ОБЩНОСТ, наричана по-долу „Общността“,
   от една страна,
   и
   ДЪРЖАВАТА ИЗРАЕЛ, наричана по-долу „Израел“,
   от друга страна,
   наричани по-долу „страните“,
   КАТО ИМАТ ПРЕДВИД важността на съществуващото научно и техническо сътрудничество между Израел и Общността и техния взаимен интерес за укрепването му в контекста на създаването на Европейското изследователско пространство,
   КАТО ИМАТ ПРЕДВИД, че Израел и Общността понастоящем изпълняват изследователски програми в области от взаимен интерес,
   КАТО ИМАТ ПРЕДВИД, че Израел и Общността са заинтересовани от сътрудничество по тези програми в тяхна взаимна полза,
   КАТО ИМАТ ПРЕДВИД интереса и на двете страни за поощряване на взаимния достъп на изследователските им институции до изследователските и технологичните дейности в Израел, от една страна, и до общностните рамкови програми за научни изследвания и технологично развитие, от друга страна,
   КАТО ИМАТ ПРЕДВИД Евро-средиземноморското споразумение, с което се създава асоциация между Европейските общности и държавите-членки, от една страна, и Държавата Израел, от друга страна, което влезе в сила на 1 юни 2000 г. и според което страните се задължават да засилят научното и техническото сътрудничество и се договарят да определят мерките за постигането на тази цел в отделни споразумения, които се сключват в тази връзка,
   КАТО ИМАТ ПРЕДВИД, че Общността и Израел са сключили Споразумение за научно и техническо сътрудничество за периода на Шестата рамкова програма, което предвижда подновяването му при взаимно договорени условия,
   КАТО ИМАТ ПРЕДВИД, че с Решение № 1982/2006 ЕО (1) Европейският парламент и Съветът на Европейския съюз приеха Седмата рамкова програма на Европейската общност за изследвания, технологично развитие и демонстрационни дейности (2007—2013 г.) (наричана по-долу „Седма рамкова програма на ЕО“).
   КАТО ИМАТ ПРЕДВИД, че без да се засягат съответните разпоредби на Договора за създаване на Европейската общност, настоящото споразумение и всички дейности, включени в неговите рамки, по никакъв начин не засягат правата, предоставени на държавите-членки да предприемат двустранни действия с Израел в областта на науката, технологията, изследванията и развитието, както и да сключват споразумения, когато е необходимо, с тази цел,
   СЕ СПОРАЗУМЯХА ЗА СЛЕДНОТО:
   Член 1
   Обхват
   1.   Израел се асоциира, при сроковете и условията, установени или посочени в настоящото споразумение и приложенията му, към Седмата рамкова програма на Европейската общност за изследвания, технологично развитие и демонстрационни дейности (2007—2013 г.) (наричана по-долу „Седма рамкова програма на ЕО“), създадена с Решение № 1982/2006/ЕО, Регламент (ЕО) № 2321/2002, променен с Регламент (ЕО) № 1906/2006 (2) на Европейския парламент и на Съвета от 18 декември 2006 г. за определяне на правила за участието на предприятия, научноизследователски центрове и университети в дейности по Седмата рамкова програма и за разпространение на резултатите от научните изследвания (2007—2013 г.), и с решения 2006/971/ЕО, 2006/972/ЕО, 2006/973/ЕО, 2006/974/ЕО и 2006/975/ЕО на Съвета.
   2.   В допълнение към асоциирането, посочено в параграф 1, сътрудничеството може да включва:

               —

               редовни обсъждания на ориентациите и приоритетите за изследователските политики и планиране в Израел и в Общността,

               —

               обсъждания на перспективите и развитието на сътрудничеството,

               —

               своевременно предоставяне на информация относно изпълнението на програмите и изследователските проекти на Израел и Общността, както и относно резултатите от предприетата работа в рамките на настоящото споразумение,

               —

               съвместни заседания,

               —

               посещения и обмен на научни работници, инженери и техници,

               —

               редовни и постоянни контакти между програмните или проектните мениджъри на Израел и Общността,

               —

               участие на експерти в семинари, симпозиуми и работни срещи.

         Член 2
   Срокове и условия на асоциирането на Израел към Седмата рамкова програма на ЕО
   1.   Правните образувания от Израел участват в косвени дейности и в дейности на Съвместния изследователски център на Седмата рамкова програма на ЕО при същите условия като тези, приложими към правните образувания от държавите-членки на Европейския съюз, в съответствие със сроковете и условията, установени или посочени в приложения I и II. За израелските изследователски институции сроковете и условията, приложими за представяне и оценяване на предложенията, както и тези за безвъзмездни средства и сключване на споразумения и/или договори за безвъзмездни средства по общностни програми са същите като тези, приложими за споразумения и/или договори за безвъзмездни средства, сключени по същите програми с изследователски институции в Общността, като се вземат предвид взаимните интереси на Общността и Израел.
   Правните образувания от Общността участват в изследователските програми и проекти на Израел по теми, съответстващи на тези от Седмата рамкова програма на ЕО, при същите условия като тези, приложими към правните образувания от Израел, в съответствие със сроковете и условията, установени в приложения I и II. Правен субект, установен в друга страна, асоциирана към Седмата рамкова програма на ЕО (асоциирана страна), се ползва със същите права и задължения по настоящото споразумение както правните образувания, установени в държава-членка, при условие че асоциираната страна, в която е установен субектът, е съгласна да предостави на правните образувания от Израел същите права и задължения.
   2.   Израел заплаща за всяка година от срока на Седмата рамкова програма на ЕО финансова вноска към общия бюджет на Европейския съюз. Финансовата вноска на Израел се прибавя към сумата, ежегодно определяна в общия бюджет на Европейския съюз за бюджетни кредити за поети задължения за изпълнение на финансовите задължения, произтичащи от различни форми на мерки, необходими за изпълнението, управлението и действието на Седмата рамкова програма на ЕО. Правилата, уреждащи определянето на размера и плащането на финансовата вноска на Израел, се съдържат в приложение III.
   3.   Представителите на Израел участват като наблюдатели в комитетите на Седмата рамкова програма на ЕО, създадена с Решение № 2006/512/ЕО от 17 юли 2006 г. (3), което изменя Решение № 1999/468/ЕО. Тези комитети заседават без присъствието на представителите на Израел при гласуване. Израел се уведомява за резултата. Участието, посочено в настоящия параграф, е в същата форма, включително процедурите за получаване на информация и документи, като тази, приложима за представителите от държавите-членки на Европейския съюз.
   Израелските представители имат право да участват в заседанията на Научно-техническия изследователски комитет (CREST). Този комитет заседава без присъствието на израелските представители при гласуване и — по изключение, в някои специални случаи. Израел се уведомява за резултата.
   4.   Представителите на Израел участват като наблюдатели в управителния съвет на Съвместния изследователски център. Участието, посочено в настоящия параграф, е в същата форма, включително процедурите за получаване на информация и документи, като тази, приложима за представителите от държавите-членки на Европейския съюз.
   5.   Пътните и дневните разходи на представителите на Израел, участващи в заседанията на комитетите и органите, посочени в настоящия член, или на заседания, свързани с изпълнението на Седмата рамкова програма на ЕО, организирани от Общността, се възстановяват от нея на същото основание и в съответствие с процедурите, валидни понастоящем за представителите на държавите-членки на Европейския съюз.
   Член 3
   Засилване на сътрудничеството
   1.   Страните полагат всички усилия, в рамките на тяхното приложимо законодателство, да улеснят свободното движение и пребиваване на научните работници, участващи в дейностите, обхванати от настоящото споразумение, както и да улеснят трансграничното движение на стоки, предназначени за използване в такива дейности.
   2.   Страните следят да не бъдат налагани данъчни тежести или налози върху сделки по прехвърляне на средства между Общността и Израел, каквито въпросни средства са необходими за извършване на дейностите, обхванати от настоящото споразумение.
   Член 4
   Изследователски комитет ЕО–Израел
   1.   Създава се съвместен комитет, наречен „Изследователски комитет ЕО–Израел“, чиито функции включват:

               —

               осигуряване, оценяване и преглед на изпълнението на настоящото споразумение,

               —

               проучване на всяка мярка, която може да допринесе за подобряване и развитие на сътрудничеството,

               —

               редовно обсъждане на бъдещите ориентации и приоритети на изследователските политики и планиране в Израел и Общността и перспективите за бъдещо сътрудничество.

         2.   Комитетът има право да определя по молба на Израел региони в Израел, които изпълняват критериите, посочени в член 5, параграф 1 от Регламент (ЕО) № 1083/2006 на Съвета (4), и следователно отговарят на условията да се ползват от изследователски дейности, предвидени по работната програма „Изследователски потенциал“ в рамките на специалната подпрограма „Възможности“.
   3.   Изследователският комитет ЕО–Израел, който се състои от представители на Комисията и Израел, приема правилник за дейността си.
   4.   Изследователският комитет ЕО–Израел заседава най-малко веднъж годишно. Извънредни заседания се провеждат по искане на едната или другата страна.
   Член 5
   Заключителни разпоредби
   1.   Приложения I, II, III и IV представляват неразделна част от настоящото споразумение.
   2.   Споразумението се сключва за периода на Седмата рамкова програма на ЕО. То влиза в сила на датата, на която всяка страна е уведомила другата за приключване на процедурите си за тази цел, като започва да се прилага временно от 1 януари 2007 г.
   Настоящото споразумение може да бъде изменяно само писмено по взаимно съгласие на страните. Влизането в сила на измененията следва процедурата, приложима за самото споразумение, по дипломатически път. Всяка от страните може да прекрати споразумението по всяко време с писмено предизвестие от 6 месеца по дипломатически път. Проектите и дейностите в ход по време на прекратяването и/или при изтичане на срока на настоящото споразумение продължават до приключването им при условията, предвидени в него. Страните уреждат с общо съгласие всички други последици от прекратяването.
   3.   Ако едната страна уведоми другата, че няма да сключи споразумението, те се споразумяват, че:

               —

               Общността възстановява на Израел вноската му в общия бюджет на Европейския съюз, посочена в член 2, параграф 2,

               —

               въпреки това средствата, ангажирани от Общността във връзка с участието на израелски правни образувания в косвени дейности, включително възстановяванията, посочени в член 2, параграф 5, се прихващат от Общността от посоченото възстановяване,

               —

               проекти и дейности, предприети в срока на временното прилагане, които са все още в ход по време на посоченото нотифициране, продължават до приключването им при условията, предвидени в настоящото споразумение.

         4.   Ако Общността реши да преразгледа Седмата рамкова програма на ЕО, тя уведомява Израел за точното съдържание на тези прегледи в срок до една седмица след приемането им от Общността. В случай на такова преразглеждане или удължаване срока на действие на изследователските програми Израел може да прекрати споразумението с отправяне на шестмесечно предизвестие. Страните отправят известие за всяко намерение да прекратят или удължат срока на действие на настоящото споразумение в срок до три месеца след приемането на решението на Общностите.
   5.   Когато Общността приеме нова многогодишна рамкова програма за научни изследвания, технологично развитие и демонстрационни дейности, споразумението може да бъде предоговорено или подновено по искане на някоя от страните при взаимно съгласувани условия.
   6.   Настоящото споразумение се прилага, от една страна, на териториите, на които се прилага Договорът за създаване на Европейската общност и при условията, предвидени в посочения договор, и от друга страна, на територията на Държавата Израел.
   7.   Настоящото споразумение се съставя в два еднообразни екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки, шведски език и на иврит, като всички текстове са автентични.

      Съставено в Брюксел на шестнадесети юли две хиляди и седма година.
      Hecho en Bruselas, el dieciséis de julio de dos mil siete.
      V Bruselu dne šestnáctého července dva tisíce sedm.
      Udfærdiget i Bruxelles, den sekstende juli to tusind og syv.
      Geschehen zu Brüssel am sechzehnten Juli zweitausendsieben.
      Kahe tuhande seitsmenda aasta juulikuu kuueteistkümnendal päeval Brüsselis.
      Έγινε στις Βρυξέλλες, στις δέκα έξι Ιουλίου δύο χιλιάδες επτά.
      Done at Brussels on the sixteenth day of July in the year two thousand and seven.
      Fait à Bruxelles, le seize juillet deux mille sept.
      Fatto a Bruxelles, addì sedici luglio duemilasette.
      Briselē, divtūkstoš septītā gada sešpadsmitajā jūlijā.
      Priimta du tūkstančiai septintų metų liepos šešioliktą dieną Briuselyje.
      Kelt Brüsszelben, a kétezer-hetedik év július havának tizenhatodik napján.
      Magħmul fi Brussel, fis-sittax-il jum ta' Lulju tas-sena elfejn u sebgħa.
      Gedaan te Brussel, de zestiende juli tweeduizend zeven.
      Sporządzono w Brukseli, dnia szesnastego lipca roku dwa tysiące siódmego.
      Feito em Bruxelas, em dezasseis de Julho de dois mil e sete.
      Întocmit la Bruxelles, șaisprezece iulie două mii șapte.
      V Bruseli dňa šestnásteho júla dvetisícsedem.
      V Bruslju, dne šestnajstega julija leta dva tisoč sedem.
      Tehty Brysselissä kuudentenatoista päivänä heinäkuuta vuonna kaksituhattaseitsemän.
      Som skedde i Bryssel den sextonde juli tjugohundrasju.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Европa Шериктештиги γчγн
         За Европейское Сообщество

         За държавата Израел
         Por el Estado de Israel
         Za Stát Izrael
         For Staten Israel
         Für den Staat Israel
         Iisraeli Riigi nimel
         Για το Κράτος του Ισραήλ
         For the State of Israel
         Pour l'État d'Israël
         Per lo Stato di Israele
         Izraēlas Valsts vārdā
         Izraelio Valstybės vardu
         Izrael Állam részéről
         Għall-Istat ta' l-Iżrael
         Voor de Staat Israël
         W imieniu Państwa Izrael
         Pelo Estado de Israel
         Pentru Statul Israel
         Za Izraelský štát
         Za državo Izrael
         Israelin valtion puolesta
         För Staten Israel

      (1)  ОВ L 412, 30.12.2006 г.

      (2)  ОВ L 391, 30.12.2006 г.

      (3)  ОВ L 200, 22.7.2006 г., стр. 11.

      (4)  ОВ L 210, 31.7.2006 г., стр. 25.
   ПРИЛОЖЕНИЕ I
   СРОКОВЕ И УСЛОВИЯ ЗА УЧАСТИЕ НА ПРАВНИ ОБРАЗУВАНИЯ ОТ ДЪРЖАВИТЕ-ЧЛЕНКИ НА ЕВРОПЕЙСКИЯ СЪЮЗ И ОТ ИЗРАЕЛ
   За целите на настоящото споразумение „правно образувание“ означава всяко физическо лице или всяко юридическо лице, създадено съгласно националното право в мястото на учредяване или съгласно правото на Общността, или съгласно международното право, което има правосубектност и което може да упражнява от свое име права и да е обект на задължения.
   I.   Срокове и условия за участието на правни образувания от Израел в косвени дейности на Седмата рамкова програма на ЕО

               1.

               Участието и финансирането на правни образувания, учредени в Израел, в косвени дейности на Седмата рамкова програма на ЕО следват условията, предвидени за „асоциирани страни“ в Регламент (ЕО) № 2321/2002, променен с Регламент (ЕО) № 1906/2006. В случай че Общността приема разпоредби за прилагането на членове 169 и 171 от Договора за създаване на Европейската общност, на Израел се позволява да участва в правните структури, създадени съгласно тези разпоредби, при условията на решенията и регламентите, които се приемат за създаването на тези правни структури, и при условие че тези решения и регламенти станат приложими в Израел. Съвместният комитет решава относно приложимостта на тези решения и регламенти в Израел.
               Правни образувания, установени в Израел, имат право да участват в косвени дейности на основание членове 169 и 171 от Договора за създаване на Европейската общност при същите условия като правните образувания, установени в държавите-членки.
               Правни образувания, установени в Израел, имат право при същите условия като правните образувания, учредени в държавите-членки, на заеми, които ЕИБ предоставя в подкрепа на целите на научните изследвания, предвидени съгласно Седмата рамкова програма (Финансов инструмент за споделяне на риска).

               2.

               Правните образувания от Израел се вземат предвид, заедно с тези от Европейската общност, при избора на достатъчен брой независими експерти за задачите и при условията, предвидени в членове 17 и 27 от Регламент (ЕО) № 1906/2006, и за участие в различни групи и консултантски комитети на Седмата рамкова програма на ЕО, като се имат предвид уменията и знанията, подходящи за възложените им задачи.

               3.

               В съответствие с Регламент (ЕО) № 1906/2006 и финансовите регламенти на Европейската общност, споразумения и/или договори за безвъзмездни средства, сключени от Общността с правно образувание от Израел за провеждане на косвена дейност, предвиждат извършването на проверки или одити от или с пълномощията на Комисията или Сметната палата на Европейските общности. В дух на сътрудничество и взаимен интерес съответните органи на Израел предоставят всякаква разумна и възможна помощ, която може да е необходима или полезна с оглед на обстоятелствата за провеждане на такива проверки и одити.

         II.   Срокове и условия за участие на правни образувания от държавите-членки на Европейския съюз в изследователски програми и проекти на Израел

               1.

               Участието на правни образувания, установени в Общността, учредени съгласно националното законодателство на някоя от държавите-членки на Европейския съюз или съгласно общностното законодателство, в проекти на научни и технологични програми на Израел може да изисква съвместното участие на най-малко едно израелско правно образувание. Предложения за такова участие се представят съвместно, когато е необходимо, с израелско(и) правно(и) образувание(я).

               2.

               В съответствие с параграф 1 и с приложение II правата и задълженията на правни образувания, установени в Общността, които участват в изследователски проекти в рамките на научни и технологични програми на Израел, сроковете и условията, приложими за представянето и оценяването на предложения и за предоставянето на безвъзмездни средства и сключването на споразумения и/или договори за отпускане на безвъзмездни средства в такива проекти, се подчиняват на законодателството на Израел, на подзаконовите нормативни актове и правителствените директиви, уреждащи действието на научните и технологичните програми, както и на ограниченията на националната сигурност, когато е необходимо, приложими за израелските правни образувания и гарантиращи равноправно третиране, като се има предвид същността на сътрудничеството между Израел и Общността в тази област.
               Финансирането на правни образувания, установени в Общността, които участват в изследователски проекти в рамките на научни и технологични програми на Израел, се подчинява на законодателството на Израел, на подзаконовите нормативни актове и правителствените директиви, уреждащи действието на научните и технологичните програми, както и на ограниченията на националната сигурност, когато е необходимо, приложими за неизраелски правни образувания, които участват в изследователски проекти в рамките на научни и технологични програми на Израел. В случаите, когато на неизраелските правни образувания не се предоставя финансиране, общностните правни образувания заплащат собствените си разходи, включително относителния им дял в разходите за общо управление на проекта и административните разходи.

               3.

               В зависимост от същността на проекта предложенията могат да бъдат представени на:

                           i)

                           Службата на главния научен съветник в Министерството на промишлеността, търговията и труда — за съвместни индустриални научни и технологични проекти с израелски компании. В тази научна и технологична програма няма предварително определени области. Съвместни предложения за проекти могат да бъдат представени във всяка област на индустриалните изследвания и технологии. В допълнение, в рамките на програма Magnet, могат да бъдат представени предложения от израелски компании за сътрудничество с изследователски институции, учредени в Общността. Такова сътрудничество изисква съгласието на съответния консорциум и ръководството на Magnet;

                           ii)

                           Министерството на науката, културата и спорта — за стратегически изследвания по приоритетни теми. Темите се определят ежегодно и се обявяват в открита покана за подаване на предложения;

                           iii)

                           Службата на главния научен съветник в Министерството на земеделието — Фонда за насърчаване на изследванията в селското стопанство;

                           iv)

                           Службата на главния научен съветник в Министерството на националните инфраструктури в областите на енергетиката, инфраструктурното развитие и науките за Земята;

                           v)

                           Службата на главния научен съветник в Министерството на здравето и новосъздадения Съвет за медицински изследвания, който включва отпускащата безвъзмездни средства Агенция за биомедицински изследвания.

               4.

               Израел редовно информира Общността и израелските правни образувания за текущите израелски програми и възможностите за участие на правни образувания, установени в Общността.

         ПРИЛОЖЕНИЕ II
   ПРИНЦИПИ ЗА РАЗПРЕДЕЛЕНИЕ НА ПРАВАТА НА ИНТЕЛЕКТУАЛНА СОБСТВЕНОСТ
   I.   Приложение
   За целите на настоящото споразумение: „интелектуална собственост“ има значението, определено в член 2 от Конвенцията за учредяване на Световната организация за интелектуална собственост, изготвена в Стокхолм на 14 юли 1967 г., „знания“ означава резултатите, включително информация, независимо дали могат или не могат да бъдат защитени, както и авторски права и права, свързани с такава информация, права върху дизайн, патентни права, правната закрила на сортовете растения, удостоверения за допълнителна защита или други подобни форми на защита.
   II.   Права на интелектуална собственост на правните образувания на страните

               1.

               Всяка страна гарантира, че правата на интелектуална собственост на правните образувания на другата страна, които участват в дейностите, извършвани съгласно настоящото споразумение, както и свързаните права и задължения, произтичащи от такова участие, са в съответствие с основните международни конвенции, приложими за страните, включително споразумението TRIPS (Споразумение относно свързаните с търговията аспекти на правата на интелектуална собственост под управлението на Световната търговска организация), както и Бернската конвенция (Парижки акт, 1971 г.) и Парижката конвенция (Стокхолмски акт, 1967 г.).

               2.

               Правните образувания от Израел, участващи в непряко действие от Седмата рамкова програма на ЕО, имат права и задължения върху интелектуалната собственост при условията, предвидени в Регламент (ЕО) № 1906/2006, както и в съответните споразумения и/или договори за безвъзмездни средства, сключени с Европейската общност и които се подчиняват на параграф 1. Когато Израел участва в косвена дейност от Седмата рамкова програма на ЕО, прилагана съгласно член 169 от Договора за създаване на Европейската общност, той има същите права и задължения върху интелектуалната собственост като тези на участващите държави-членки, установени в съответното решение на Европейския парламент и на Съвета и съответното споразумение и/или договор за отпускане на безвъзмездни средства, сключен с Европейската общност, и които се подчиняват на параграф 1.

               3.

               Правни образувания, които участват в изследователски програми или проекти на Израел, имат същите права и задължения върху интелектуалната собственост като тези на правните образувания, установени в Израел и участващи в такива изследователски програми или проекти, и които се подчиняват на параграф 1.

         III.   Права на интелектуална собственост на страните

               1.

               Освен ако не е изрично договорено друго между страните, следните правила се прилагат за знанията, създадени от страните в хода на дейностите, изпълнявани съгласно член 1, параграф 2 от настоящото споразумение:

                           а)

                           страната, която създава такива знания, е техен собственик. Когато не може да се установи съответният дял от приноса, тези знания са съвместна собственост на страните;

                           б)

                           страната, която притежава тези знания, предоставя права на достъп до тях на другата страна за провеждане на дейностите, посочени в член 1, параграф 2 от настоящото споразумение. Такива права на достъп се предоставят безвъзмездно.

               2.

               Освен ако не е изрично договорено друго между страните, следните правила се прилагат за научните литературни произведения на страните:

                           а)

                           в случаите, когато дадена страна публикува научни и технически сведения, информация и резултати в периодични издания, статии, доклади, книги, включително видео и софтуер, произтичащи и свързани с дейностите, извършвани съгласно настоящото споразумение, на другата страна се предоставя световен неизключителен неотменяем безвъзмезден лиценз за превод, възпроизвеждане, адаптиране, предаване и публично разпространение на такива произведения;

                           б)

                           всички копия от сведенията и информацията, защитени с авторско право, които следва да бъдат публично разпространени и изготвени съгласно настоящия раздел, посочват имената на автора/ите на работата, освен ако даден автор изрично не откаже да бъде поименно назован. Те също така съдържат ясно видимо признание за партньорската подкрепа на страните.

               3.

               Освен ако не е изрично договорено друго между страните, следните правила се прилагат за неразгласената информация на страните:

                           а)

                           когато на другата страна се съобщава информация, свързана с дейностите, извършвани съгласно настоящото споразумение, всяка страна посочва информацията, която желае да остане неразгласена;

                           б)

                           получаващата страна може на своя собствена отговорност да съобщи неразгласената информация на органи или лица под нейна власт за конкретни цели на изпълнение на настоящото споразумение;

                           в)

                           с предварителното писмено съгласие на страната, която осигурява неразгласената информация, получаващата страна може да разпространява такава неразгласена информация по-широко от предвиденото в параграф 2. Страните си сътрудничат при разработване на процедури за искане и получаване на предварително писмено съгласие за такова по-широко разпространение, като всяка страна предоставя такова разрешение в степен, допустима от вътрешните ѝ политики, разпоредби и закони;

                           г)

                           недокументирана неразгласена или друга поверителна информация, предоставена на семинари и други срещи между представители на страните, организирани във връзка с настоящото споразумение, или информация, произтичаща от командироване на персонал, използване на средства и съоръжения или косвени дейности, остава поверителна, когато получателят на такава неразгласена или друга поверителна или привилегирована информация е бил известен за поверителния характер на съобщената информация по време на съобщаването ѝ, в съответствие с параграф 1;

                           д)

                           всяка страна полага усилия да гарантира предвидения тук контрол върху неразгласената информация, получена от нея съгласно параграфи 1 и 3. Ако една от страните установи, че няма или разумно се предполага, че не може да изпълни условията за неразпространение, предвидени в параграфи 1 и 3, тя незабавно уведомява другата страна. Страните впоследствие се консултират за намиране на подходящ начин на действие.

         ПРИЛОЖЕНИЕ III
   ПРАВИЛА, УРЕЖДАЩИ ФИНАНСОВАТА ВНОСКА НА ИЗРАЕЛ В СЕДМАТА РАМКОВА ПРОГРАМА НА ЕО
   I.   Определяне на размера на финансовата вноска на Израел

               1.

               Финансовата вноска на Израел в Седмата рамкова програма на ЕО се определя на годишна база като част от и в допълнение към сумата, предвидена всяка година в общия бюджет на Европейския съюз за бюджетни кредити за поети задължения, необходими за изпълнение, управление и дейност на Седмата рамкова програма на ЕО.

               2.

               Процентното съотношение, приложимо за вноската на Израел, се получава с определянето на съотношението между брутния вътрешен продукт на Израел по пазарни цени и сбора на брутните вътрешни продукти по пазарни цени на държавите-членки на Европейския съюз и Израел. Това съотношение се изчислява въз основа на последните статистически данни, отнасящи се до същата година, на Международната банка за възстановяване и развитие, налични по време на публикуване на предварителния проектобюджет на Европейския съюз.

               3.

               Комисията предоставя на Израел своевременно и най-късно до 1 септември в годината, предхождаща всяка финансова година, следната информация заедно със съответния съпровождащ материал:

                           —

                           сумите на бюджетните кредити за задължения в разходната част на предварителния проектобюджет на Европейския съюз относно Седмата рамкова програма на ЕО,

                           —

                           предвидената сума на вноските въз основа на предварителния проектобюджет, съответстващи на участието на Израел в Седмата рамкова програма на ЕО съгласно параграфи 1, 2 и 3.

                     Когато общият бюджет бъде окончателно приет, Комисията уведомява Израел за окончателните суми, посочени в първата алинея, в съобщение относно разходната част на бюджета, съответстваща на израелското участие.

         II.   Плащане на финансовата вноска на Израел

               1.

               Комисията изпраща на Израел най-късно през януари и юни на всяка финансова година покана за внасяне на средствата, съответстващи на неговата вноска съгласно настоящото споразумение. Това предвижда съответно изплащането:
               на шест дванайсети от вноската на Израел не по-късно от 60 дни след получаване на поканата за внасяне на средствата. Шестте дванайсети обаче, които трябва да се платят не по-късно от 60 дни след получаване на поканата, издадена през януари, се изчисляват на базата на сумата, посочена в приходната част на предварителния проектобюджет: изравняването на така платената сума става при заплащането на шестте дванайсети не по-късно от 30 дни след получаване на поканата за внасяне на средствата, издадена най-късно през юни.
               За първата година от изпълнението на настоящото споразумение Комисията изпраща първата покана за внасяне на средствата в срок 30 дни от датата на временното му прилагане. Ако тази покана бъде издадена след 15 юни, тя предвижда плащане на дванайсет дванайсети от вноската на Израел в срок до 60 дни, изчислени на базата на сумата, посочена в приходната част на бюджета.

               2.

               Вноската на Израел се посочва и плаща в еуро. Плащането от страна на Израел се превежда в общностните програми като бюджетен приход, записан в съответната бюджетна позиция в приходната част на общия бюджет на Европейския съюз. Финансовият регламент, приложим за общия бюджет на Европейския съюз, се прилага за управлението на бюджетните кредити.

               3.

               Израел плаща вноската си по настоящото споразумение съгласно графика в параграф 1. Всяко забавяне на вноската води до увеличаване на плащането от страна на Израел на наказателна лихва върху неплатената сума от датата на падежа. Лихвеният процент е процентът, прилаган от Европейската централна банка за нейните основни операции по рефинансиране в еуро на датата на падежа, увеличен с 1,5 процентни пункта.
               В случай че забавянето на плащането на вноската е такова, че това може да застраши значително изпълнението и управлението на програмата, участието на Израел в програмата за съответната финансова година се спира временно от Комисията, ако плащане не е постъпило в срок 20 работни дни след официално напомнително писмо, изпратено на Израел, без да се засягат задълженията на Общността съгласно вече сключените споразумения и/или договори за отпускане на безвъзмездни средства, отнасящи се до изпълнението на избраните косвени дейности.

               4.

               Най-късно до 31 май на годината, следваща финансовата година, отчетът за бюджетните кредити за Седмата рамкова програма на въпросната финансова година се изготвя и предава на Израел за информация в съответствие с формата на отчета за приходите и разходите на Комисията.

               5.

               При приключване на отчетите, отнасящи се до всяка финансова година, в рамките на подготовката на отчета за приходите и разходите Комисията пристъпва към изравняване на сметките по отношение на участието на Израел. Това изравняване взема предвид преобразуванията, които са станали или посредством прехвърляне, сторниране, пренос, отмяна, или чрез допълнителни и коригиращи бюджети през финансовата година. Това изравняване става при второто плащане за следващата финансова година, както и за последната финансова година през юли 2014 г. Последващо изравняване се извършва всяка година до юли 2016 г.

         ПРИЛОЖЕНИЕ IV
   ФИНАНСОВ КОНТРОЛ НА ИЗРАЕЛСКИТЕ УЧАСТНИЦИ В ОБЩНОСТНИТЕ ПРОГРАМИ, ОБХВАНАТИ ОТ НАСТОЯЩОТО СПОРАЗУМЕНИЕ
   I.   Пряка връзка
   Комисията контактува директно с участниците в 7-ата рамкова програма на ЕО, установени в Израел, и с техните подизпълнители. Те могат да представят непосредствено на Комисията цялата съответна информация и документи, които се изискват от тях въз основа на инструментите, посочени в настоящото споразумение, и на споразумения и/или договори за отпускане на безвъзмездни средства, сключени за изпълнението им.
   II.   Одити

               1.

               В съответствие с Регламент (ЕО, Евратом) № 1605/2002 на Съвета, изменен с Регламент (ЕО, Евратом) № 1995/2006 на Съвета (1) относно финансовия регламент, приложим за общия бюджет на Европейските общности, и Регламент (ЕО, Евратом) № 1248/2006 на Комисията (2) за изменение на Регламент (ЕО, Евратом) № 2342/2002 за установяване на подробни правила за изпълнение на Регламент (ЕО, Евратом) № 1605/2002 на Съвета относно финансовия регламент, приложим за общия бюджет на Европейските общности, както и с другите правила, посочени в настоящото споразумение, споразумения и/или договори за безвъзмездни средства, сключени с участници в програмата, установени в Израел, могат да предвиждат извършването на научни, финансови, технологични или други одити по всяко време в помещенията на участниците или на техните подизпълнители, от представители на Комисията или от други лица, оправомощени от Комисията.

               2.

               Представителите на Комисията, Европейската сметна палата и другите лица, оправомощени от Комисията, имат подходящ достъп до обектите, дейностите и документите, както и до всяка информация, необходима за извършване на такива одити, включително в електронен вид, в зависимост от наличието на такава, при условие че това право на достъп се посочи изрично в споразумения и/или договори за отпускане на безвъзмездни средства, сключени с участниците от Израел в изпълнение на инструментите, посочени в настоящото споразумение.

               3.

               Одитите могат да се провеждат след приключване на седмите рамкови програми на ЕО и Евратом или на настоящото споразумение при условията, предвидени в съответните споразумения и/или договори за отпускане на безвъзмездни средства.

               4.

               Компетентният израелски орган, определен от израелското правителство, се уведомява предварително за одитите, провеждани на израелска територия. Такова нотифициране не представлява предварително условие за извършване на такива одити.

         III.   Проверки на място

               1.

               В рамките на настоящото споразумение Комисията (OLAF) има право да извършва проверки и инспекции на място в помещенията на участниците и техните подизпълнители от Израел в съответствие със сроковете и условията, предвидени в Регламент (Евратом, ЕО) № 2185/96 на Съвета (3).

               2.

               Проверките и инспекциите на място се подготвят и извършват от Комисията в тясно сътрудничество с компетентния израелски орган, определен от израелското правителство, както е предвидено в допълнение A към настоящото приложение. Отговорният орган се уведомява предварително в разумен срок за предмета, целта и правното основание на проверките и инспекциите, за да могат неговите служители да осигурят съдействие. За тази цел длъжностните лица от компетентните израелски органи могат да участват в проверките и инспекциите на място.

               3.

               Ако съответните израелски органи пожелаят, проверките и инспекциите на място могат да бъдат извършвани съвместно от Комисията и от тях.

               4.

               В случай че участниците в Седмата рамкова програма на ЕО се противопоставят на проверка или инспекция на място, израелските органи, действащи в съответствие с националните правила и разпоредби, оказват съдействие на инспекторите от Комисията в разумна степен, необходима за изпълнение на задълженията за извършване на проверката или инспекцията на място.

               5.

               Комисията съобщава във възможно най-кратки срокове на компетентния израелски орган за всяко обстоятелство или съмнение, свързани с нередности, забелязани от нея в хода на проверката или инспекцията на място. Във всеки случай от Комисията се изисква да уведоми посочения орган за резултата от такива проверки и инспекции.

         IV.   Информация и консултации

               1.

               За целите на правилното прилагане на настоящото приложение компетентните органи от Израел и Комисията редовно обменят информация, освен ако националните правила и разпоредби забраняват или не разрешават това, а при поискване от някоя от страните провеждат консултации.

               2.

               Компетентните израелски органи уведомяват Комисията в подходящ срок за всяко обстоятелство или съмнение, които са забелязали, свързани с нередности във връзка с приключването и изпълнението на споразумения и/или договори за отпускане на безвъзмездни средства, сключени на основание на инструментите, посочени в настоящото споразумение.

         V.   Поверителност
   Информацията, съобщена или придобита под някаква форма съгласно настоящото споразумение, подлежи на служебна тайна и защита по същия начин, както подобна информация е под защитата на израелското законодателство и съответните разпоредби, приложими за общностните институции. Такава информация не може да се свежда до знанието на лица извън общностните институции или държавите-членки, или Израел, освен на такива, чиято длъжност налага законен достъп до такава информация, нито може да се използва за други цели освен за осигуряване на ефикасна защита на финансовите интереси на страните (4).
   VI.   Административни мерки и наказания
   Без да се засяга прилагането на израелското наказателно право, Комисията може да налага административни мерки и санкции в съответствие с Регламент (ЕО, Евратом) № 1605/2002, изменен с Регламент (ЕО, Евратом) № 1995/2006 на Съвета, Регламент (ЕО, Евратом) № 2342/2002, изменен с Регламент (ЕО, Евратом) № 1248/2006 на Комисията, и с Регламент (ЕО, Евратом) № 2988/95 на Съвета от 18 декември 1995 г. относно защитата на финансовите интереси на Европейските общности.
   VII.   Възстановяване и изпълнение
   Изпълнение на решения, взети от Комисията във връзка със Седмата рамкова програма на ЕО в рамките на обхвата на настоящото споразумение, които налагат парично задължение на лица, различни от държавите, е възможно посредством гражданско производство пред израелски съд. Съответните разпоредби за изпълнителни мерки са включени в споразумения за безвъзмездни средства с участниците от Израел. Изпълнителен лист се подава до израелския съд без допълнителен контрол освен проверка на истинността на акта от властите, посочени от правителството на Държавата Израел, които уведомяват Комисията за това. Законността на решението за допускане на изпълнение подлежи на контрол от Съда на Европейските общности. Съдебните решения, произнесени от Съда на Европейските общности, съгласно арбитражна клауза в споразумение и/или договор за отпускане на безвъзмездни средства във връзка със седмите рамкови програми на ЕО и Евратом, подлежат на изпълнение при същите условия.

      (1)  ОВ L 390, 30.12.2006 г.

      (2)  ОВ L 227, 19.8.2006 г.

      (3)  ОВ L 292, 15.11.1996 г., стр. 2.

      (4)  ОВ L 312, 23.12.1995 г., стр. 1.
 ---documentbreak--- NA ---documentbreak---

               25.8.2007

               BG

               Официален вестник на Европейския съюз

               L 220/19

         ЗАКЛЮЧИТЕЛЕН АКТ
   Пълномощните представители
   на ЕВРОПЕЙСКАТА ОБЩНОСТ
   и
   на ДЪРЖАВАТА ИЗРАЕЛ,,
   присъстващи в Брюксел на шестнадесети юли две хиляди и седма година за подписване на Споразумението за научно и техническо сътрудничество между Европейската общност, от една страна, и държавата Израел, от друга страна, приеха следната Съвместна декларация:
   Съвместна декларация на договарящите се страни за тесен диалог относно новите структури за прилагане на членове 169 и 171 от Договора за ЕО.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Европa Шериктештиги γчγн
         За Европейское Сообщество

         За държавата Израел
         Por el Estado de Israel
         Za Stát Izrael
         For Staten Israel
         Für den Staat Israel
         Iisraeli Riigi nimel
         Για το Κράτος του Ισραήλ
         For the State of Israel
         Pour l'État d'Israël
         Per lo Stato di Israele
         Izraēlas Valsts vārdā
         Izraelio Valstybės vardu
         Izrael Állam részéről
         Għall-Istat ta' l-Iżrael
         Voor de Staat Israël
         W imieniu Państwa Izrael
         Pelo Estado de Israel
         Pentru Statul Israel
         Za Izraelský štát
         Za državo Izrael
         Israelin valtion puolesta
         För Staten Israel

   СЪВМЕСТНА ДЕКЛАРАЦИЯ
   на договарящите се страни за тесен диалог с оглед на новите структури за прилагане на членове 169 и 171 от Договора за ЕО
   Двете страни декларират, че с оглед осигуряване на правилното прилагане на приложение I.I.1 от настоящото споразумение Израел ще бъде съответно своевременно информиран за подготвителните работи относно структурите, основаващи се на член 169 и/или 171 от Договора за ЕО, които се създават във връзка със 7-ата рамкова програма.


title: (2014/182/ЕС): Решение на Съвета от 31 март 2014 година за назначаване на член от Люксембург и двама заместник-членове от Люксембург в Комитета на регионите

text:
               2.4.2014

               BG

               Официален вестник на Европейския съюз

               L 99/25

         РЕШЕНИЕ НА СЪВЕТА
   от 31 март 2014 година
   за назначаване на член от Люксембург и двама заместник-членове от Люксембург в Комитета на регионите
   (2014/182/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Люксембург,
   като има предвид, че:

               (1)

               На 22 декември 2009 г. и на 18 януари 2010 г. Съветът прие решения 2009/1014/ЕС (1) и 2010/29/ЕС (2) за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г.

               (2)

               След изтичането на мандата на г-н Dan KERSCH се освободи едно място за член на Комитета на регионите.

               (3)

               След изтичането на мандата на г-н Yves CRUCHTEN се освободи едно място за заместник-член на Комитета на регионите. С назначаването на г-н Roby BIWER за член на Комитета на регионите се освобождава едно място за заместник-член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначават се в Комитета на регионите за остатъка от мандата, а именно до 25 януари 2015 г.:

               а)

               за член:

                           —

                           г-н Roby BIWER, Conseiller communal de la commune de Bettembourg;

                     и

               б)

               за заместник-членове:

                           —

                           г-н Tom JUNGEN, Bourgmestre de la commune de Roeser,

                           —

                           г-жа Christine SCHWEICH, Bourgmestre de la commune de Mondercange.

         Член 2
   Настоящото решение влиза в сила в деня на приемането му.

      Съставено в Брюксел на 31 март 2014 година.

            За Съвета

            Председател

         D. KOURKOULAS

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010 г., стр. 11.


title: 2014/30/ЕС: Решение на Европейската централна банка от 29 август 2013 година относно процентното участие на националните централни банки в алгоритъма за записване на капитала на Европейската централна банка (ЕЦБ/2013/28)

text:
               21.1.2014

               BG

               Официален вестник на Европейския съюз

               L 16/53

      РЕШЕНИЕ НА ЕВРОПЕЙСКАТА ЦЕНТРАЛНА БАНКА

   от 29 август 2013 година
   относно процентното участие на националните централни банки в алгоритъма за записване на капитала на Европейската централна банка
   (ЕЦБ/2013/28)
   (2014/30/ЕС)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Устава на Европейската система на централните банки и на Европейската централна банка, и по-специално членове 29.3 и 29.4 от него,
   като взе предвид приноса на Генералния съвет на Европейската централна банка (ЕЦБ) съгласно четвъртото тире от член 46.2 от Устава на Европейската система на централните банки и на Европейската централна банка,
   като има предвид, че:

               (1)

               Решение ЕЦБ/2013/17 от 21 юни 2013 г. относно процентното участие на националните централни банки в алгоритъма за записване на капитала на Европейската централна банка (1) установи с действие от 1 юли 2013 г. теглата в алгоритъма за записване на капитала на ЕЦБ, определени за онези национални централни банки (НЦБ), които на 1 юли 2013 г. са били членки на Европейската система на централните банки (ЕСЦБ) (наричани по-долу съответно „теглата в капиталовия алгоритъм“ и „капиталовия алгоритъм“).

               (2)

               Член 29.3 от Устава на Европейската система на централните банки и на Европейската централна банка (наричан по-долу „Уставът на ЕСЦБ“) изисква теглата в капиталовия алгоритъм да се коригират на всеки пет години след създаването на ЕСЦБ по аналогия с разпоредбите, посочени в член 29.1 от Устава. Коригираният капиталов алгоритъм се прилага с действие от първия ден на годината, следваща годината, в която се извършва корекцията.

               (3)

               Последната корекция на теглата в капиталовия алгоритъм в съответствие с член 29.3 от Устава на ЕСЦБ беше извършена през 2008 г. с действие от 1 януари 2009 г. (2) Последващото разширяване на капиталовия алгоритъм на ЕЦБ беше извършено в съответствие с член 48.3 от Устава на ЕСЦБ с оглед на присъединяването на нова държава членка към Европейския съюз (3).

               (4)

               В съответствие с Решение 2003/517/ЕО на Съвета от 15 юли 2003 г. относно статистическите данни, които се използват за коригиране на алгоритъма за записване на капитала на Европейската централна банка (4), Европейската комисия предостави на ЕЦБ статистическите данни, които се използват за определяне на коригирания капиталов алгоритъм,

         ПРИЕ НАСТОЯЩОТО РЕШЕНИЕ:
   Член 1
   Закръгляване
   Когато Европейската комисия предоставя ревизирани статистически данни, които да се използват за коригиране на капиталовия алгоритъм, и общият сбор на предоставените числа не е равен на 100 %, разликата следва да бъде компенсирана по следния начин: i) ако общият сбор е под 100 %, с прибавяне на 0,0001 процентни пункта към най-малкия/те дял/ове във възходящ ред до достигане на точно 100 %, или ii) ако общият сбор е над 100 %, с изваждане на 0,0001 процентни пункта от най-големия/те дял/ове в низходящ ред до достигане на точно 100 %.
   Член 2
   Тегла в капиталовия алгоритъм
   С действие от 1 януари 2014 г. теглото, определено на всяка една НЦБ в капиталовия алгоритъм, описан в член 29 от Устава на ЕСЦБ, е следното:

               Nationale Bank van België/Banque Nationale de Belgique

               2,4778 %

               Българска народна банка

               0,8590 %

               Česká národní banka

               1,6075 %

               Danmarks Nationalbank

               1,4873 %

               Deutsche Bundesbank

               17,9973 %

               Eesti Pank

               0,1928 %

               Banc Ceannais na hÉireann/Central Bank of Ireland

               1,1607 %

               Bank of Greece

               2,0332 %

               Banco de España

               8,8409 %

               Banque de France

               14,1792 %

               Hrvatska narodna banka

               0,6023 %

               Banca d’Italia

               12,3108 %

               Central Bank of Cyprus

               0,1513 %

               Latvijas Banka

               0,2821 %

               Lietuvos bankas

               0,4132 %

               Banque centrale du Luxembourg

               0,2030 %

               Magyar Nemzeti Bank

               1,3798 %

               Bank Ċentrali ta’ Malta/Central Bank of Malta

               0,0648 %

               De Nederlandsche Bank

               4,0035 %

               Oesterreichische Nationalbank

               1,9631 %

               Narodowy Bank Polski

               5,1230 %

               Banco de Portugal

               1,7434 %

               Banca Națională a României

               2,6024 %

               Banka Slovenije

               0,3455 %

               Národná banka Slovenska

               0,7725 %

               Suomen Pankki

               1,2564 %

               Sveriges riksbank

               2,2729 %

               Bank of England

               13,6743 %

         Член 3
   Влизане в сила и отмяна
   1.   Настоящото решение влиза в сила на 1 януари 2014 г.
   2.   Решение ЕЦБ/2013/17 се отменя, считано от 1 януари 2014 г.
   3.   Позоваванията на Решение ЕЦБ/2013/17 се считат за позовавания на настоящото решение.

      Съставено във Франкфурт на Майн на 29 август 2013 година.

            Председател на ЕЦБ

         Mario DRAGHI

      (1)  ОВ L 187, 6.7.2013 г., стр. 15.

      (2)  Решение ЕЦБ/2008/23 от 12 декември 2008 г. относно процентното участие на националните централни банки в алгоритъма за записване на капитала на Европейската централна банка (ОВ L 21, 24.1.2009 г., стр. 66).

      (3)  Решение ЕЦБ/2013/17 от 21 юни 2013 г. относно процентното участие на националните централни банки в алгоритъма за записване на капитала на Европейската централна банка (ОВ L 187, 6.7.2013 г., стр. 15).

      (4)  ОВ L 181, 19.7.2003 г., стр. 43.


title: Решение на Съвета от 28 септември 2000 година относно сключването на споразумение между Европейската общност и Кралство Норвегия за участието на Норвегия в работата на Европейския център за мониторинг на наркотиците и наркоманиите

text:
Важна правна забележка

|

32000D0602

Официален вестник n° L 257 , 11/10/2000 стр. 0023 - 0023 специално чешко издание глава 11 том 34 стр. 166  - 166 специално испанско издание глава 11 том 34 стр. 166  - 166 специално унгарско издание глава 11 том 34 стр. 166  - 166 специално литвийско издание глава 11 том 34 стр. 166  - 166 LV.ES глава 11 том 34 стр. 166  - 166 MT.ES глава 11 том 34 стр. 166  - 166 PL.ES глава 11 том 34 стр. 166  - 166 SK.ES глава 11 том 34 стр. 166  - 166 специално словенско издание глава 11 том 34 стр. 166  - 166

		20000928Решение на Съветаот 28 септември 2000 годинаотносно сключването на споразумение между Европейската общност и Кралство Норвегия за участието на Норвегия в работата на Европейския център за мониторинг на наркотиците и наркоманиите(2000/602/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 30 във връзка с член 300, параграф 2, първа алинея, второто изречение от него,като взе предвид предложението на Комисията [1],като взе предвид становището на Европейския парламент [2],като има предвид, че:(1) Регламент (ЕИО) № 302/93 на Съвета от 8 февруари 1993 г. за създаването на Европейски център за мониторинг на наркотиците и наркоманиите [3] предвижда в член 13 от него, че центърът трябва да бъде отворен за участие на страни извън Общността, които споделят интересите на Общността и на държавите-членки за целите и работата на центъра.(2) Споразумението между Общността и Норвегия за участието на последната в Европейския център за мониторинг на наркотиците и наркоманиите, договорено от страна на Европейската общност, следва да бъде одобрено от Комисията,РЕШИ:Член 1Споразумението между Европейската общност и Кралство Норвегия за участието на Норвегия в работата на Европейския център за мониторинг на наркотиците и наркоманиите се одобрява от страна на Общността.Текстът на споразумението е приложен към настоящото решение.Член 2Председателят на Съвета се оправомощава да посочи лице, упълномощено да подпише споразумението от името на Общността и да извърши нотифицирането чрез дипломатическа нота, предвидена в член 12 от Споразумението [****].Съставено в Брюксел на 28 септември 2000 година.За СъветаПредседателD. Vaillant[1] ОВ C 376 E, 28.12.1999 г., стр. 58.[2] Становище от 16 юни 2000 г. (все още непубликувано в Официален вестник).[3] ОВ L 36, 12.2.1993 г., стр. 1. Регламент, изменен с Регламент (ЕО) № 3294/94 (ОВ L 341, 30.12.1994 г., стр. 7).[****] Датата на влизане в сила на Споразумението ще бъде публикувана в Официален вестник на Европейските общности от Генералния секретариат на Съвета.--------------------------------------------------


title: 2011/637/ЕС: Решение на Съвета от 26 септември 2011 година за изменение и удължаване на периода на прилагане на Решение 2007/641/ЕО за приключване на консултациите с Република Фиджи съгласно член 96 от Споразумението за партньорство АКТБ—ЕО и член 37 от Инструмента за сътрудничество за развитие

text:
               28.9.2011

               BG

               Официален вестник на Европейския съюз

               L 252/1

         РЕШЕНИЕ НА СЪВЕТА
   от 26 септември 2011 година
   за изменение и удължаване на периода на прилагане на Решение 2007/641/ЕО за приключване на консултациите с Република Фиджи съгласно член 96 от Споразумението за партньорство АКТБ—ЕО и член 37 от Инструмента за сътрудничество за развитие
   (2011/637/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 217 от него,
   като взе предвид Споразумението за партньорство между членовете на Групата държави от Африка, Карибите и Тихоокеанския басейн, от една страна, и Европейската общност и нейните държави-членки, от друга страна, подписано в Котону на 23 юни 2000 г. (1), последно изменено в Уагадугу на 22 юни 2010 г. (2) („Споразумението за партньорство АКТБ—ЕС“), и по-специално член 96 от него,
   като взе предвид Вътрешното споразумение между представителите на правителствата на държавите-членки, заседаващи в рамките на Съвета, относно мерките, които трябва да се вземат, и процедурите, които трябва да се следват за изпълнението на Споразумението за партньорство АКТБ—ЕО (3), и по-специално член 3 от него,
   като взе предвид Регламент (ЕО) № 1905/2006 на Европейския парламент и на Съвета от 18 декември 2006 г. за създаване на финансов инструмент за сътрудничество за развитие (наричан по-нататък „Инструментът за сътрудничество за развитие“) (4), и по-специално член 37 от него,
   като взе предвид предложението на Европейската комисия,
   като има предвид, че:

               (1)

               Решение 2007/641/ЕО на Съвета (5) беше прието с цел прилагане на подходящи мерки след нарушаване на основните елементи, посочени в член 9 от Споразумението за партньорство АКТБ—ЕС, както и на ценностите, посочени в член 3 от Инструмента за сътрудничество за развитие.

               (2)

               Периодът на прилагане на тези мерки бе удължен с Решение 2009/735/ЕО на Съвета (6) и впоследствие с решения 2010/208/ЕС (7), 2010/589/ЕС (8) и 2011/219/ЕС (9) на Съвета, тъй като Република Фиджи не само все още не е изпълнила важните ангажименти по отношение на основните елементи от Споразумението за партньорство АКТБ—ЕС и Инструмента за сътрудничество за развитие, които е поела по време на проведените през април 2007 г. консултации, но също така са настъпили и значителни неблагоприятни промени във връзка с редица от тези ангажименти.

               (3)

               Решение 2007/641/ЕО изтича на 30 септември 2011 г. Уместно е да се удължи валидността му, а съдържанието на подходящите мерки да бъде актуализирано в съответствие с това,

         ПРИЕ НАСТОЯЩОТО РЕШЕНИЕ:
   Член 1
   Решение 2007/641/ЕО се изменя, както следва:

               1)

               В член 3 втората алинея се заменя със следното:
               „Срокът му на действие изтича на 30 септември 2012 г. То се преразглежда редовно най-малко на всеки шест месеца.“;

               2)

               Приложението се заменя с приложението към настоящото решение.

         Член 2
   Адресат на писмото в приложението към настоящото решение е Република Фиджи.
   Член 3
   Настоящото решение влиза в сила в деня на приемането му.

      Съставено в Брюксел на 26 септември 2011 година.

            За Съвета

            Председател

         M. KOROLEC

      (1)  ОВ L 317, 15.12.2000 г., стр. 3.

      (2)  ОВ L 287, 4.11.2010 г., стр. 3.

      (3)  ОВ L 317, 15.12.2000 г., стр. 376.

      (4)  ОВ L 378, 27.12.2006 г., стр. 41.

      (5)  ОВ L 260, 5.10.2007 г., стр. 15.

      (6)  ОВ L 262, 6.10.2009 г., стр. 43.

      (7)  ОВ L 89, 9.4.2010 г., стр. 7.

      (8)  ОВ L 260, 2.10.2010 г., стр. 10.

      (9)  ОВ L 93, 7.4.2011 г., стр. 2.

      ПРИЛОЖЕНИЕ
      Негово Превъзходителство Ratu Epeli NAILATIKAU
      Президент на Република Фиджи
      Сува
      Република Фиджи
      Ваше Превъзходителство,
      Европейският съюз (ЕС) придава особена важност на разпоредбите на член 9 от Споразумението за партньорство АКТБ—ЕС и член 3 от Инструмента за сътрудничество за развитие. Партньорството АКТБ—ЕС се основава на зачитането на правата на човека, демократичните принципи и върховенството на закона, които са основни елементи на Споразумението за партньорство АКТБ—ЕС и съставляват основата на нашите отношения.
      На 11 декември 2006 г. Съветът на ЕС осъди военния преврат в Република Фиджи (Фиджи).
      Съгласно член 96 от Споразумението за партньорство АКТБ—ЕС и като счита, че военният преврат от 5 декември 2006 г. представлява нарушение на основните елементи, посочени в член 9 от същото споразумение, ЕС покани Фиджи за участие в консултации, както е предвидено в Споразумението за партньорство АКТБ—ЕС, с цел внимателно да се проучи ситуацията и ако е необходимо, да се предприемат мерки за подобряването ѝ.
      Официалната част от тези консултации започна на 18 април 2007 г. в Брюксел. ЕС изрази своето задоволство, че по това време временното правителство потвърди редица ключови ангажименти по отношение на правата на човека и основните свободи, зачитането на демократичните принципи и върховенството на закона, както е посочено по-долу, и предложи положителни мерки за тяхното изпълнение.
      За съжаление оттогава бяха наблюдавани редица неблагоприятни промени, по-специално през април 2009 г., което означава, че понастоящем Фиджи е в нарушение на редица поети ангажименти. Това се отнася най-вече до отмяната на Конституцията, значителното отлагане на провеждането на парламентарни избори и нарушаването на правата на човека. Въпреки че изпълнението на ангажиментите е значително забавено, повечето от тези ангажименти продължават да бъдат от съществено значение за сегашното положение на Фиджи и затова са изброени в приложението към настоящото писмо. Едностранното решение на Фиджи да наруши редица ключови ангажименти доведе до загуби за Фиджи във връзка с фондовете за развитие.
      Въпреки това, в духа на партньорство, залегнал в основата на Споразумението за партньорство АКТБ—ЕС, ЕС изразява готовността си да участва в нови официални консултации веднага щом бъде налице разумна перспектива за успешно приключване на такива консултации. На 1 юли 2009 г. временният министър-председател представи план за реформи и за възстановяване на демократичния ред. ЕС е готов да участва в диалог относно този план и да обмисли възможността той да послужи като основа за нови консултации. Ето защо, с цел да създаде възможност за нови консултации, ЕС реши да удължи периода на прилагане на съществуващите подходящи мерки по отношение на Фиджи. Някои от мерките вече не са актуални, но бе решено, че вместо да ги актуализира едностранно, ЕС предпочита да продължи да търси възможности за нови консултации с Фиджи. Затова е от особена важност временното правителство да поеме ангажимент за приобщаващ вътрешен политически диалог и за гъвкавост по отношение на времевата рамка за плана. Позицията на ЕС е и винаги ще бъде водена от съществените елементи на Споразумението за партньорство АКТБ—ЕС, както и от основните принципи на ЕС, по-конкретно по отношение на ключовата роля на диалога и изпълнението на взаимните задължения, но се подчертава, че от страна на ЕС няма предварителни заключения относно изхода на бъдещите консултации.
      Ако новите консултации доведат до съществени ангажименти от страна на Фиджи, ЕС е готов за ранно, положително преразглеждане на подходящите мерки. Обратно, ако положението във Фиджи не се промени, загубите за Фиджи на средства за развитие ще продължат. По-конкретно при вземане на предстоящите решения относно съпътстващите мерки за страните по Протокола за захарта и националната индикативна програма за Фиджи в рамките на 10-ия европейски фонд за развитие (ЕФР) ЕС ще се ръководи от оценката на напредъка, постигнат за възстановяването на конституционния ред.
      До провеждането на нови консултации ЕС приканва Фиджи да продължи и ускори засиления политически диалог.
      Подходящите мерки са следните:

                  —

                  хуманитарната помощ и прякото подпомагане на гражданското общество и уязвимото население могат да продължат;

                  —

                  текущите дейности за сътрудничество, по-конкретно по 8-ия и 9-ия ЕФР, могат да продължат;

                  —

                  дейностите за сътрудничество, които биха подпомогнали връщането към демокрация и биха подобрили управлението, могат да продължат, освен при много изключителни обстоятелства;

                  —

                  изпълнението на съпътстващите мерки за 2006 г. по реформата на захарната промишленост може да продължи. Споразумението за финансиране бе подписано на техническо равнище от Фиджи на 19 юни 2007 г. Отбелязва се, че финансовото споразумение включва клауза за временно прекратяване;

                  —

                  може да се продължи с подготовката и евентуалното подписване на многогодишната индикативна програма за съпътстващите мерки по реформата на захарната промишленост за 2011—2013 г.;

                  —

                  завършването, подписването на техническо равнище и прилагането на стратегическия документ за страната и националната индикативна програма за 10-ия ЕФР заедно с индикативен финансов пакет, както и възможното отпускане на насърчителен транш в размер до 25 % от тази сума, зависят от изпълнението на ангажиментите в областта на правата на човека и върховенството на закона, по-специално: зачитането на Конституцията от временното правителство; пълното зачитане на независимостта на съдебната власт и възможно най-скорошната отмяна на указите за извънредно положение, въведени отново на 6 септември 2007 г.; разследването или разглеждането в съответствие с предвидените от законите на Фиджи процедури и органи на всички твърдения за нарушения на правата на човека, както и полагането на всички възможни усилия от временното правителство за предотвратяване на изявления от страна на агенции по сигурността, целящи всяване на страх;

                  —

                  полагаемата сума за 2007 г. за захарната промишленост е нула;

                  —

                  отпускането на полагаемата сума за 2008 г. за захарната промишленост зависеше от наличието на доказателства за надеждна и навременна подготовка на избори в съответствие с договорените ангажименти, по-специално по отношение на преброяването на населението, преначертаването на границите на избирателните райони и изборната реформа в съответствие с Конституцията, както и от вземането на мерки, които да осигурят функционирането на избирателната служба, включително и назначаването в съответствие с Конституцията на надзорно лице за изборите до 30 септември 2007 г. Полагаемата сума за 2008 г. за захарната промишленост бе загубена на 31 декември 2009 г.;

                  —

                  полагаемата сума за 2009 г. за захарната промишленост бе отменена през май 2009 г., тъй като временното правителство реши да отложи общите избори за септември 2014 г.;

                  —

                  полагаемата сума за 2010 г. бе отменена преди 1 май 2010 г., тъй като не бе постигнат напредък в продължаването на демократичния процес; въпреки това, предвид на критичната ситуация в захарния сектор, част от сумата бе заделена за пряка помощ за населението, която пряко зависи от производството на захар, с цел смекчаване на неблагоприятните социални последици. Тези средства се управляват централно от Делегацията на ЕС в Сува и не се разпределят посредством правителството;

                  —

                  отпускането на индикативната сума по многогодишната индикативна програма за съпътстващите мерки за бившите страни по Протокола за захарта за 2011—2013 г. ще зависи от постигането на споразумение в процеса на консултации; ако такова споразумение не бъде постигнато, за финансиране чрез тази полагаема сума ще се разглеждат единствено мерки за смекчаване на социалните последствия;

                  —

                  може да бъде обсъдена специална подкрепа за подготовката и изпълнението на ключови ангажименти, и по-конкретно за подготовката и/или провеждането на избори;

                  —

                  регионалното сътрудничество и участието на Фиджи в него остават незасегнати.

            Мониторингът на поетите ангажименти ще бъде в съответствие с посочените в приложението към настоящото писмо условия, свързани с редовния диалог, ефективното сътрудничество с мисиите за оценка и мониторинг, както и с представянето на доклади.
      Освен това ЕС очаква от Фиджи да окаже пълно съдействие на Форума на тихоокеанските острови, що се отнася до изпълнението на препоръките на Групата от изтъкнати личности, които бяха приети от външните министри на Форума по време на срещата им във Вануату на 16 март 2007 г.
      ЕС ще продължи да следи отблизо ситуацията във Фиджи. Съгласно член 8 от Споразумението за партньорство АКТБ—ЕС с Фиджи ще бъде провеждан засилен политически диалог, за да се гарантира спазването на правата на човека, възстановяването на демокрацията и зачитането на върховенството на закона, докато и двете страни не стигнат до заключението, че засиленият характер на диалога е изпълнил целта си.
      Ако е налице забавяне, прекратяване или промяна в посоката на изпълнение на поетите ангажименти от страна на временното правителство, ЕС си запазва правото да адаптира подходящите мерки.
      ЕС подчертава, че привилегиите на Фиджи в сътрудничеството на страната с ЕС зависят от спазването на основните елементи на Споразумението за партньорство АКТБ—ЕС и на принципите, залегнали в Инструмента за сътрудничество за развитие. За да се убеди ЕС, че временното правителство е напълно готово да следва поетите ангажименти, от особена важност ще бъде постигането на бърз и значителен напредък по тяхното изпълнение.
      С уважение,
      Съставено в Брюксел на

            За Съвета на Европейския съюз

            За Европейската комисия

         ПРИЛОЖЕНИЕ КЪМ ПРИЛОЖЕНИЕТО

            ДОГОВОРЕНИ АНГАЖИМЕНТИ С РЕПУБЛИКА ФИДЖИ

         А.   Спазване на демократичните принципи

         Ангажимент № 1
         Провеждане на свободни и честни парламентарни избори в срок от 24 месеца, считано от 1 март 2007 г., в зависимост от заключенията на оценка, която трябва да бъде извършена от независимите експерти, назначени от секретариата на Форума на тихоокеанските острови. Процесите на подготовка и провеждане на изборите ще бъдат съвместно наблюдавани, адаптирани и преразглеждани, когато е необходимо, на базата на взаимно договорени показатели. По-конкретно това означава, че:

                     —

                     до 30 юни 2007 г. временното правителство приема график на датите за приключване на различните стъпки, които трябва да бъдат предприети при подготовката на новите парламентарни избори,

                     —

                     графикът посочва точно сроковете за преброяване на населението, преначертаването на границите на избирателните райони и провеждането на избирателна реформа,

                     —

                     определянето на границите на избирателните райони и избирателната реформа се провеждат в съответствие с Конституцията,

                     —

                     вземат се мерки, които да гарантират функционирането на избирателната служба, включително и назначаването до 30 септември 2007 г. на надзорно лице за изборите в съответствие с Конституцията,

                     —

                     назначаването на вицепрезидент се извършва в съответствие с Конституцията.

               Ангажимент № 2
         При приемането на важни законодателни, фискални и други инициативи и промени по различни политики временното правителство взема предвид консултациите с гражданското общество и други заинтересовани страни.
         Б.   Върховенство на закона

         Ангажимент № 1
         Временното правителство полага всички усилия за предотвратяване на изявления от органи по сигурността, целящи всяване на страх.
         Ангажимент № 2
         Временното правителство се придържа към Конституцията от 1997 г. и гарантира нормалната и независима работа на институциите, предвидени в Конституцията, като Комисията на Република Фиджи за правата на човека, Комисията за държавната администрация и Конституционната комисия. Запазват се значителната независимост и функционирането на Висшия съвет на старейшините.
         Ангажимент № 3
         Напълно се зачита независимостта на съдебната власт и ѝ се позволява да работи свободно, като нейните решения се спазват от всички заинтересовани страни, и по-специално:

                     —

                     временното правителство предприема необходимите мерки за назначаването на съда, предвиден в раздел 138 (3) от Конституцията, в срок до 15 юли 2007 г.,

                     —

                     всяко назначаване и/или отстраняване на съдии се извършва оттук нататък в пълно съответствие с разпоредбите на Конституцията и процедурните правила,

                     —

                     няма случаи на намеса, под каквато и да била форма, на военните и полицията или на временното правителство в работата на съдебната система, включително пълно зачитане на юридическата професия.

               Ангажимент № 4
         Всички наказателни производства, свързани със случаи на корупция, се провеждат по съответния съдебен ред и се гарантира, че всеки друг орган, който може да бъде създаден за разследване на предполагаеми случаи на корупция, действа в рамките, определени от Конституцията.
         В.   Защита на правата на човека и основните свободи

         Ангажимент № 1
         Временното правителство взема всички необходими мерки за улесняване на разследването или разглеждането на всички твърдения за нарушения на правата на човека съгласно различните процедури и органи, предвидени в законите на Република Фиджи.
         Ангажимент № 2
         Временното правителство отменя указите за извънредно положение през май 2007 г., при условие че липсват заплахи за националната сигурност и обществения ред и безопасност.
         Ангажимент № 3
         Временното правителство се ангажира да осигури пълната независимост на Комисията за правата на човека на Фиджи при изпълнението на нейните функции в съответствие с разпоредбите на Конституцията.
         Ангажимент № 4
         Гарантира се пълната свобода на изразяване на мнение и свободата на медиите във всичките им форми, както е предвидено в Конституцията.
         Г.   Последващи мерки по отношение на поетите ангажименти

         Ангажимент № 1
         Временното правителство се задължава да поддържа редовен диалог, който да позволи проверка на постигнатия напредък и да предостави на органите/представителите на ЕС и на Европейската комисия пълен достъп до информация по всички въпроси, свързани с правата на човека, мирното възстановяване на демокрацията и върховенството на закона в Република Фиджи.
         Ангажимент № 2
         Временното правителство оказва пълно сътрудничество на всички мисии на ЕС за оценка и мониторинг на напредъка.
         Ангажимент № 3
         Временното правителство изпраща на всеки три месеца, считано от 30 юни 2007 г., доклади за напредъка по основните елементи на Споразумението от Котону и по ангажиментите.
         Отбелязва се, че по някои въпроси може да бъде постигнат ефективен напредък само ако се възприеме прагматичен подход, който отчита реалността на настоящето и се съсредоточава върху бъдещето.


title: Решение (EС, Евратом) 2016/2049 на Съвета от 21 ноември 2016 година за назначаване на член, предложен от Кралство Нидерландия, в Европейския икономически и социален комитет

text:
               24.11.2016

               BG

               Официален вестник на Европейския съюз

               L 318/12

         РЕШЕНИЕ (EС, Евратом) 2016/2049 НА СЪВЕТА
   от 21 ноември 2016 година
   за назначаване на член, предложен от Кралство Нидерландия, в Европейския икономически и социален комитет
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 302 от него,
   като взе предвид Договора за създаване на Европейската общност за атомна енергия, и по-специално член 106а от него,
   като взе предвид предложението на правителството на Кралство Нидерландия,
   като взе предвид становището на Европейската комисия,
   като има предвид, че:

               (1)

               На 18 септември 2015 г. и 1 октомври 2015 г. Съветът прие решения (ЕС, Евратом) 2015/1600 (1) и (ЕС, Евратом) 2015/1790 (2) за назначаване на членовете на Европейския икономически и социален комитет за периода от 21 септември 2015 г. до 20 септември 2020 г.

               (2)

               След изтичането на мандата на г-жа Melanie Irmgard BOUWKNEGT се освободи едно място за член на Европейския икономически и социален комитет,

         ПРИЕ НАСТОЯЩОТО РЕШЕНИЕ:
   Член 1
   Г-жа Hester HOUWING, Policy Adviser at the Christian Trade Union Federation (CNV), се назначава за член на Европейския икономически и социален комитет за остатъка от мандата, а именно до 20 септември 2020 г.
   Член 2
   Настоящото решение влиза в сила в деня на приемането му.

      Съставено в Брюксел на 21 ноември 2016 година.

            За Съвета

            Председател

         P. PLAVČAN

      (1)  Решение (EС, Евратом) 2015/1600 на Съвета от 18 септември 2015 г. за назначаване на членовете на Европейския икономически и социален комитет за периода от 21 септември 2015 г. до 20 септември 2020 г. (ОВ L 248, 24.9.2015 г., стр. 53).

      (2)  Решение (EС, Евратом) 2015/1790 на Съвета от 1 октомври 2015 г. за назначаване на членовете на Европейския икономически и социален комитет за периода от 21 септември 2015 г. до 20 септември 2020 г. (ОВ L 260, 7.10.2015 г., стр. 23).


title: Решение на Комисията от 23 декември 2005 година за учредяване на Група на високо равнище по конкурентноспособност, енергия и околна среда

text:
Важна правна забележка

|

32006D0077

Официален вестник n° L 036 , 08/02/2006 стр. 0043 - 0044 Официален вестник n° L 118 , 08/05/2007 стр. 0133 - 0134

		20051223Решение на Комисиятаот 23 декември 2005 годиназа учредяване на Група на високо равнище по конкурентноспособност, енергия и околна среда(2006/77/EО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като има предвид, че:(1) Член 2 от Договора за създаване на Европейската общност възлага на Общността и на държавите-членки задачата да поощряват хармонично, балансирано и устойчиво развитие на икономическите дейности, високо ниво на заетост и социална защита, равноправие между мъжете и жените, устойчив растеж без инфлация, високо ниво на конкурентноспособност и конвергенция на икономическите постижения, високо ниво на защита и подобряване на качеството на околната среда, повишаване на стандарта на живота и качеството на живота, икономическо и социално единство и солидарност между държавите-членки.(2) В съответствие със Съобщението на Комисията, озаглавено "Изпълнение на лисабонската програма на Общността: политическа рамка за укрепване на производството в ЕС – към по-интегриран подход към индустриалната политика" [1], Комисията обяви намерението си да се обърне за съвет към Групата на високо равнище по конкурентноспособност, енергия и околна среда, по-специално във връзка с промишленото производство на основните и междинните продукти.(3) Групата на високо равнище следва да бъде създадена, с цел да спомага за изучаването на връзките между промишлената политика, енергийната политика и политиката по околна среда и да осигурява съгласуването между индивидуалните инициативи, като едновременно с това подобрява както устойчивостта, така и конкурентноспособността; и да допринася чрез балансираното участие на съответните заинтересовани страни за създаване на устойчива и предсказуема регулаторна рамка, където конкурентноспособността, енергията и околната среда вървят ръка за ръка, като по-специално се изграждат въз основа на приноса от научните изследвания в тази област.(4) Групата на високо равнище следва да обедини представителите на Комисията, държавите-членки, Европейския парламент и съответните заинтересовани страни, по-специално промишлеността и гражданското общество, inter alia, потребители, профсъюзи, неправителствени организации и научноизследователска/академична общност.(5) Следователно следва да бъде учредена Група на високо равнище по конкурентноспособност, енергия и околна среда и да се определят подробно нейните компетенции и структури,РЕШИ:Член 1С настоящото Комисията учредява Група на високо равнище, наричана по-долу "групата".Член 2МандатМандатът на групата е да разисква проблемите, при които конкурентноспособността, енергията и околната среда са взаимосвързани. Мандатът ѝ се предоставя за две години: той може да бъде продължен с решение на Комисията.Групата ще дава съвети в най-подходящата форма, адресирани до политически отговорните лица на общностно и национално равнище, промишлените организации и организациите на гражданското общество.Член 3Състав — назначаване1. Членовете на групата се назначават от Комисията измежду лица на високо равнище с компетентност и отговорност в областта на промишлеността, енергията и околната среда.2. Групата се състои от най-много 28 членове.3. Прилагат се следните разпоредби:- членовете се назначават заради компетентността им в лично качество. Всеки член на групата назначава личен представител в подготвителна подгрупа, наричана по-долу подгрупа "шерпа",- членовете на групата остават на длъжност до момента на оттеглянето им, замяната им или изтичането на мандата им,- членове, които вече не са способни да дават ефективен принос в разискванията на групата, които са подали оставка или които не отговарят на условията, установени в първа точка от настоящия член или в член 287 от Договора за създаване на Европейската общност, могат да бъдат заменени за оставащия период от мандата им,- имената на членовете, назначени индивидуално, се публикуват в сайта на ГД "Предприятия и промишленост") или в Официален вестник на Европейския съюз, серии C. Имената на членовете се събират, обработват и публикуват в съответствие с разпоредбите на Регламент (EО) № 45/2001 на Европейския парламент и на Съвета от 18 декември 2000 г. относно защитата на физическите лица по отношение на обработката на лични данни от институциите и органите на Общността и относно свободното движение на такива данни [2].Член 4Функциониране1. Групата се председателства от Комисията.2. Подгрупата "шерпа" ще подготвя разискванията, ще разпределя материалите и препоръките за действие и/или мерките по политиките, които ще се одобряват от групата; тя ще работи в тесен контакт със службите на Комисията.3. Групата ще търси предложения от експерти и заинтересовани страни чрез ad hoc споразумения и може да създаде ограничен брой ad hoc групи за проучване на специфични въпроси по насоки, определени от групата; ad hoc групите се разпускат, след като са изпълнили своята задача.4. Комисията може да кани експерти или наблюдатели със специфична компетентност по въпрос от дневния ред да участват в заседанията на групата или на ad hoc групите, ако от това има полза и/или е необходимо.5. Конфиденциална информация, придобита чрез участие в заседанията на групата или на ad hoc групите, не трябва да се разкрива.6. Групата, подгрупата "шерпа" и ad hoc групите провеждат обичайно срещите си в сградите на Комисията в съответствие с процедурите и графика, изготвени от нея. Комисията осигурява секретарските услуги.7. Групата решава кои въпроси да бъдат включени в дневния ред за обсъждане.8. Комисията може да публикува на оригиналния език на въпросния документ всяко резюме, заключения или частично заключение или работен документ на групата.Член 5Разходи за срещитеКомисията възстановява пътните и дневните разходи на членовете, "шерпите", експертите и наблюдателите във връзка с дейностите на групата в съответствие с действащите в Комисията разпоредби. На членовете на групата, подгрупата "шерпа" и ad hoc групите не се заплаща за изпълнението на задълженията им.Разходите за срещите се възстановяват в рамките на отчисленията, полагащи се на въпросния отдел по ежегодните процедури за разпределение на ресурсите.Член 6Влизане в силаНастоящото решение влиза в сила в деня на публикуването му в Официален вестник на Европейския съюз.Съставено в Брюксел на 23 декември 2005 година.За КомисиятаGünter VerheugenЗаместник-председател[1] СОМ(2005) 474 окончателен от 5.10.2005 г.[2] ОВ L 8, 12.1.2001 г., стр. 1.--------------------------------------------------


title: Решение 2007/73/ЕО на Комисията от 20 декември 2006 година

text:
               6.2.2007

               BG

               Официален вестник на Европейския съюз

               L 32/23

      РЕШЕНИЕ 2007/73/ЕО НА КОМИСИЯТА

   от 20 декември 2006 година
   тъй като настоящият акт не е нормативен акт с общо приложение, той няма да бъде публикуван в Специалното издание на Официален вестник


title: Решение (ЕС) 2016/1584 на Европейския парламент от 28 април 2016 година относно приключването на сметките на съвместното предприятие „Чисто небе“ за финансовата 2014 година

text:
               14.9.2016

               BG

               Официален вестник на Европейския съюз

               L 246/394

         РЕШЕНИЕ (ЕС) 2016/1584 НА ЕВРОПЕЙСКИЯ ПАРЛАМЕНТ
   от 28 април 2016 година
   относно приключването на сметките на съвместното предприятие „Чисто небе“ за финансовата 2014 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на съвместното предприятие „Чисто небе“ за финансовата 2014 година,

               —

               като взе предвид доклада на Сметната палата относно годишните отчети на съвместното предприятие „Чисто небе“ за финансовата 2014 година, придружен от отговорите на съвместното предприятие (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2014 година в съответствие с член 287 от Договора за функционирането на ЕС,

               —

               като взе предвид препоръката на Съвета от 12 февруари 2016 г. относно освобождаването от отговорност на съвместното предприятие във връзка с изпълнението на бюджета за финансовата 2014 година (05587/2016 – C8-0054/2016),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 209 от него,

               —

               като взе предвид Регламент (ЕО) № 71/2008 на Съвета от 20 декември 2007 г. за създаване на съвместно предприятие „Чисто небе“ (4),

               —

               като взе предвид Регламент (ЕО) № 558/2014 на Съвета от 6 май 2014 г. за създаване на съвместно предприятие „Чисто небе 2“ (5), и по-специално член 1, параграф 2 и член 12 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (6),

               —

               като взе предвид Делегиран регламент (ЕС) № 110/2014 на Комисията от 30 септември 2013 г. относно модел на финансов регламент за органите, осъществяващи публично-частно партньорство, посочени в член 209 от Регламент (ЕС, Евратом) № 966/2012 на Европейския парламент и на Съвета (7),

               —

               като взе предвид член 94 и приложение V към своя правилник,

               —

               като взе предвид доклада на комисията по бюджетен контрол (A8-0094/2016),

               1.

               Одобрява приключването на сметките на съвместното предприятие „Чисто небе“ за финансовата 2014 година;

               2.

               Възлага на своя председател да предаде настоящото решение на изпълнителния директор на съвместното предприятие „Чисто небе 2“, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 422, 17.12.2015 г., стр. 17.

      (2)  ОВ C 422, 17.12.2015 г., стр. 19.

      (3)  ОВ L 298, 26.10.2012 г., стр. 1.

      (4)  ОВ L 30, 4.2.2008 г., стр. 1.

      (5)  ОВ L 169, 7.6.2014 г., стр. 77.

      (6)  ОВ L 357, 31.12.2002 г., стр. 72.

      (7)  ОВ L 38, 7.2.2014 г., стр. 2.


title: Решение (ЕС) 2015/945 на Съвета от 15 юни 2015 година за назначаване на заместник-член от Германия в Комитета на регионите

text:
               19.6.2015

               BG

               Официален вестник на Европейския съюз

               L 154/12

         РЕШЕНИЕ (ЕС) 2015/945 НА СЪВЕТА
   от 15 юни 2015 година
   за назначаване на заместник-член от Германия в Комитета на регионите
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Германия,
   като има предвид, че:

               (1)

               На 26 януари и на 5 февруари 2015 г. Съветът прие решения (ЕС) 2015/116/ЕС (1) и (ЕС) 2015/190/ЕС (2) за назначаване на членове и заместник-членове на Комитета на регионите за периода от 26 януари 2015 г. до 25 януари 2020 г.

               (2)

               След изтичането на мандата на г-жа Helma OROSZ се освободи едно място за заместник-член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначава се за заместник-член на Комитета на регионите за остатъка от мандата, а именно до 25 януари 2020 г.:

               —

               г-н Marcel PHILIPP, Oberbürgermeister der Stadt Aachen.

         Член 2
   Настоящото решение влиза в сила в деня на приемането му.

      Съставено в Люксембург на 15 юни 2015 година.

            За Съвета

            Председател

         K. GERHARDS

      (1)  ОВ L 20, 27.1.2015 г., стр. 42.

      (2)  ОВ L 31, 7.2.2015 г., стр. 25.


title: Решение (ЕС) 2017/1705 на Европейския парламент от 27 април 2017 година относно освобождаването от отговорност във връзка с изпълнението на бюджета на Европейската агенция за безопасност и здраве при работа за финансовата 2015 година

text:
               29.9.2017

               BG

               Официален вестник на Европейския съюз

               L 252/295

         РЕШЕНИЕ (ЕС) 2017/1705 НА ЕВРОПЕЙСКИЯ ПАРЛАМЕНТ
   от 27 април 2017 година
   относно освобождаването от отговорност във връзка с изпълнението на бюджета на Европейската агенция за безопасност и здраве при работа за финансовата 2015 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция за безопасност и здраве при работа за финансовата 2015 година,

               —

               като взе предвид доклада на Сметната палата относно годишните отчети на Европейската агенция за безопасност и здраве при работа за финансовата 2015 година, придружен от отговора на Агенцията (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2015 година в съответствие с член 287 от Договора за функционирането на ЕС,

               —

               като взе предвид препоръката на Съвета от 21 февруари 2017 г. относно освобождаването от отговорност на Агенцията във връзка с изпълнението на бюджета за финансовата 2015 година (05873/2017 — C8-0053/2017),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 2062/94 на Съвета от 18 юли 1994 г. за създаване на Европейска агенция за безопасност и здраве при работа (4), и по-специално член 14 от него,

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (5), и по-специално член 108 от него,

               —

               като взе предвид член 94 и приложение IV към своя правилник,

               —

               като взе предвид доклада на комисията по бюджетен контрол и становището на комисията по заетост и социални въпроси (A8-0116/2017),

               1.

               освобождава от отговорност директора на Европейската агенция за безопасност и здраве при работа във връзка с изпълнението на бюджета на Агенцията за финансовата 2015 година;

               2.

               представя своите забележки в резолюцията по-долу;

               3.

               възлага на своя председател да предаде настоящото решение, както и резолюцията, която е неразделна част от него, на директора на Европейската агенция за безопасност и здраве при работа, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Antonio TAJANI

            Генерален секретар

         Klaus WELLE

      (1)  ОВ C 449, 1.12.2016 г., стр. 179.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 216, 20.8.1994 г., стр. 1.

      (5)  ОВ L 328, 7.12.2013 г., стр. 42.